open-index/open-wikipedia-markdown huggingface dataset:
אייבי פורסטר

**אייבי פורסטר** (באנגלית: **Ivy Forster**; 1907 – יוני 1997) הייתה פוליטיקאית מג'רזי ואחת מ-29 מקבלי אות גיבור השואה הבריטי. במהלך מלחמת העולם השנייה היא ובני משפחתה הגנו על עובדי כפייה רוסים שהובאו לאיים על ידי הנאצים. בשל פעילות הצלה זו, נרצחה אחותה לואיזה גולד במחנה ריכוז. לאחר המלחמה, נבחרה פורסטר לאספה הלאומית, בית הנבחרים של האי ג'רזי והייתה לאישה הראשונה שנבחרה לבית הנבחרים באי.

## ביוגרפיה

פורסטר נולדה בשנת 1907, אחת מתשעה ילדיו של וינסנט לה דרולינק.

במהלך מלחמת העולם השנייה והכיבוש הגרמני באיי התעלה, היא ואחותה לואיזה סיפקו מחסה לעובדי כפייה רוסים. פורסטר ובעלה ארתור נתנו מחסה לגריגורי קוסלוב בדצמבר 1942, כאשר הוא מתחבא בעליית הגג שלהם. בשנת 1944 יורט מכתב בו נודע לגרמנים כי לואיזה נותנת מחסה לעובד כפייה אחר, פיודור בוריי. לואיזה נעצרה ב־25 במאי ואייבי שבוע לאחר מכן בעקבות הסתרתו. אחיהם הרולד נעצר מאוחר יותר כיוון שנחזה מבקר את לואיזה. שלושתם הורשעו; לואיזה והרולד נכלאו בתחילה בצרפת, לפני שנשלחו למחנות ריכוז; לואיזה נפטרה במחנה הריכוז רוונסברוק, בעוד הרולד ניצל לאחר שהוחזק במחנה הריכוז ברגן-בלזן. אייבי ניצלה מגירוש מפני שקיבלה פטור מטעמי בריאות לאחר שרופא העמיד פנים שהיא סובלת משחפת ובמקום זאת ריצתה את עונש המאסר שלה בג'רזי. קוסלוב ובוריי שרדו שניהם את המלחמה. סיפורן הופק מאוחר יותר לסרט הקולנוע "בן של אם אחרת" שיצא לאקרנים בשנת 2017.

בשנת 1948 התמודדה בבחירות לאספה הלאומית במחוז סנט הלייר והפכה לאישה הראשונה שנבחרה לבית המחוקקים של האי. היא נבחרה מחדש בשנת 1951, אך איבדה את מקומה בפרלמנט בשנת 1954. היא נפטרה ביוני 1997 בגיל 90. לאחר מותה היא קיבלה את אות גיבור השואה הבריטי על פעולתה בזמן מלחמת העולם השנייה.

## הערות שוליים

קטגוריה:פוליטיקאיות בריטיות
קטגוריה:מעוטרי אות גיבור השואה הבריטי
קטגוריה:בריטיות שנולדו ב-1907
קטגוריה:בריטים שנולדו ב-1907
קטגוריה:בריטיות שנפטרו ב-1997
קטגוריה:בריטים שנפטרו ב-1997
התחרות הבין-לאומית ע"ש שופן לפסנתר

[ממוזער|250x250 פיקסלים|תחרות שופן השלישית (1937). בין חברי השופטים (יושבים משמאל) [היינריך נויהאוס, אמיל פון סאואר, גווידו אגוסטי ווילהלם בקהאוס]]
[ממוזער|250x250 פיקסלים|[נשיא פולין ברוניסלב קומורובסקי בקונצרט הזוכים באוקטובר 2010]]
**התחרות הבין-לאומית לפסנתר על שם שופן** (בפולנית: **Międzynarodowy Konkurs Pianistyczny im. Fryderyka Chopina**), המכונה לעיתים קרובות **תחרות שופן**, היא תחרות נגינה בפסנתר שנערכת בוורשה, פולין. התחרות נוסדה ב־1927 ונערכת מדי חמש שנים מאז 1955. זו אחת התחרויות היחידות המוקדשות כולה ליצירותיו של מלחין אחד, במקרה זה, פרדריק שופן.

התחרות הראשונה הוקמה על ידי הפסנתרן והפדגוג הפולני יז'י ז'וראבלב . התחרויות הבאות נערכו בשנים 1932 ו־1937; התחרויות הרביעית והחמישית נערכו לאחר סיום מלחמת העולם השנייה, בשנים 1949 (זכתה בלה דוידוביץ') ו־1955. בשנת 1957 הצטרפה התחרות ל"פדרציה העולמית לתחרויות מוזיקה בינלאומיות" בז'נבה.

פרסים מיוחדים בתחרות כוללים את פרס הרדיו הפולני לביצוע הטוב ביותר של מזורקה (מאז 1927), את פרס חברת פרידריק שופן בוורשה לפולונז הטוב ביותר (מאז 1960) ואת פרס הפילהרמוניה הלאומית על הביצוע הטוב ביותר של קונצ'רטו לפסנתר (מאז 1980). התחרות מאורגנת על ידי מכון פרידריק שופן בוורשה.

## קישורים חיצוניים

* 

## הערות שוליים

קטגוריה:פולין: תרבות
קטגוריה:פסנתר
You Can't Stop the Girl

"**You Can't Stop The Girl**" (בעברית: "**את/ה לא יכול לעצור את הילדה**") הוא סינגל של הזמרת האמריקאית ביבי רקסה שמשמש כשיר הנושא של הסרט "מליפיסנט: אדונית הרשע". הוא יצא ב-20 בספטמבר 2019. הסינגל נכלל בפסקול הסרט, שיצא לאקרנים ב-18 באוקטובר 2019.

## רקע
רקסה הכריזה על הסינגל ב-17 בספטמבר 2019, בעקבות קטע שפורסם יום קודם. כותבי הסינגל "Flagpole Sitta"  של הארווי דנג'ר  זכו להיות ככותבי שירים בשל דמיון מלודי בין 2 הסינגלים.

## ביקורת
קלייר שפר מהרולינג סטון כתבה כי:  טריי אלסטון מה-MTV, הצהיר כי 

## וידאו קליפ
את הווידאו קליפ "מעורר ההשראה" ביימה סופי מולר. הוא מציג את רקסה מובילה נשים רצות ברחבי העיר. הסרטון מראה גם את רקסה משוטטת ביער "קסום" ו"מלא פרפרים" תוך שהיא מתלבשת בשמלה שחורה ונוצצת. הווידאו קליפ פורסם ב-15 באוקטובר 2019.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירים שנכתבו על ידי מייקל פולק
קטגוריה:שירים שהופקו על ידי הפיוצ'ריסטיקס
קטגוריה:שירים מסרטי קולנוע
קטגוריה:סינגלים בהוצאת וולט דיסני רקורדס
קטגוריה:סינגלים בהוצאת וורנר רקורדס
סטיבנסון 2-18

**סטיבנסון 2–18** (באנגלית: **Stephenson 2-18**; בקיצור: **St2-18**) הוא כוכב מסוג על-ענק אדום, הממוקם בקבוצת הכוכבים מגן במרחק המוערך כ-20,000 שנות אור מכדור הארץ. נכון לשנת 2021, זהו הכוכב הגדול ביותר שידוע לאנושות על קיומו, ברדיוס השווה ל-2,150 רדיוסי שמש.

סטיבנסון ממוקם בקירוב לצביר הכוכבים סטיבנסון 2, צביר שגילה האסטרונום האמריקאי צ'ארלס ברוס סטיבנסון  בשנת 1990. מעריכים כי לאור לוקח 8.7 שעות להקיף את סטיבנסון ועל כן למטוס המהיר בעולם (לוקהיד SR-71) ייקחו 500 שנה להקיפו. לו היה מחליף את השמש, רדיוסו היה מגיע עד למסלול שבתאי.

נכון להיום, סטיבנסון נמצא בתהליך של איבוד אנרגיה עד אשר (מעריכים כי) יהפוך להיפר-ענק לפני תהליך סופרנובה. קודם לגילוי גודלו של סטיבנסון היה UY במגן הכוכב הגדול ביותר הידוע לאנושות.

## קישורים חיצוניים

* עובדות על כוכבים
* 
*  
*  
*  

## הערות שוליים

[300px|ממוזער|ימין|השוואת גודלי כוכבים שונים: משמאל לימין, [OB2 #12 בברבור (על-ענק כחול) , V382 בשדרית (היפר-ענק צהוב), V915 בעקרב (היפר-ענק כתום), UY במגן (על-ענק אדום) וסטיבנסון 2–18 (על-ענק אדום). מסלולי שבתאי (אליפסה חומה) ונפטון (אליפסה כחולה) מוצגים לשם השוואה]]
[250px|ממוזער|השוואה בין סטיבנסון 2–18 ל־[VY בכלב גדול (על-ענק אדום)]]

קטגוריה:על-ענקים מסוג M
קטגוריה:קבוצת הכוכבים מגן
צ'ארלס הודג'סון

**צ'ארלס הודג'סון** (באנגלית: **Charles Hodgson**; 1769 – 1856) היה צייר נוף אנגלי שהיה אחד החברים המייסדים בבית הספר לציירים באסכולת נוריץ'. בנו היה דייוויד הודג'סון, אמן בעצמו.

## ביוגרפיה
ממוזער|294x294 פיקסלים|צ'ארלס הודג'סון, שוק הדגים הישן בנוריץ'.
צ'ארלס הודג'סון נולד בסביבות 1770 בנוריץ'. אביו נפטר כשהיה בן ארבע עשרה והילד היתום אומץ על ידי מר בראון מצפון וולשהאם, שהעניק לבנו המאומץ חינוך טוב וטיפח את התעניינותו בציור.

הודג'סון הפך למנהל בית ספר ולימד אנגלית במשך כמה שנים. ב-15 במאי 1796 התחתן עם ננסי צ'יזוול בצפון וולשהאם.

בנם דייוויד, שהיו לו כמה אחים, נולד ב-13 ביוני 1798 והוטבל ב-19 ביוני ביארמות' (בהתבסס על נתונים שנאספו על ידי האגודה הגנאלוגית ביוטה, סולט לייק סיטי).

אביו עודד אותו להפוך לאמן והציג את עבודותיו בתערוכת אגודת האמנים נורוויץ' בשנת 1813, ובהמשך חייו הפך לאמן ומפיק ידוע של יצירות ספרותיות.

בסביבות 1798 עבר הודג'סון לנוריץ' ועבד כסגן המנהל בבית הספר המקומי. בשנת 1803 הקימו ג'ון כרום ורוברט לדברוק את אגודת האמנים נורוויץ', הקבוצה שכללה גם את צ'ארלס הודג'סון, רוברט דיקסון, דניאל קופין, ג'יימס סטארק וג'ורג' וינסנט. התערוכה הראשונה שלהם, בשנת 1805, סימנה את תחילתו של בית הספר לציירים נורוויץ', תנועת האמנות הראשונה שנוצרה מחוץ ללונדון.

עבודותיו, שעיקרן חללי פנים של בניינים בסביבות נוריץ', הראו שהוא היה אמן מוכשר. תפוקתו הוגבלה בהכרח מהצורך להרוויח הכנסה קבועה כמורה. הוא הציג בנוריץ' עד 1825, ולאחר מכן מונה לשרטט אדריכלי לדוכס סאסקס. נראה כי מעט ממה שהודגסון הפיק במהלך הקריירה האמנותית החובבנית שלו שרד.

מאוחר יותר עבר הודג'סון מנוריץ' ללונדון, ולאחר מכן לליברפול ולנקשייר, שם נפטר בשנת 1856.

## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו במאה ה-18
קטגוריה:בריטים שנפטרו ב-1856
רווה (רשת מרכולים)

**רווה** (בגרמנית: **Rewe**) היא רשת סופרמרקטים בגרמניה והמותג העיקרי של קבוצת Rewe שבסיסה בקלן. השם הוא קיצור של השם המקורי "**Re**visionsverband der **We**stkauf-Genossenschaften" (איגוד הביקורת של ווסטקוף-קואופרטיבים). לרשת יש כ-3,300 חנויות והיא קמעונאית המזון השנייה בגודלה בגרמניה אחרי אדקה.

בשנת 2011 החברה החלה בשירות משלוחים בפרנקפורט, שהורחב בהדרגה למיקומים נוספים ברחבי גרמניה. Rewe היא חלוצה במסחר מקוון של אוכל בגרמניה. החל משנת 2015 פרסמה החברה תוכניות להשקעה רבה יותר בתחום המקוון.

לרשת חנויות ממותגות, למשל "" (מחיר מוזל), "" (מחיר רגיל), "" (מחיר גבוה, פריטים מיוחדים), "REWE Bio" (אורגני), "REWE Regional" ו-"REWE to go".

מועדון הבונדסליגה פ.צ. קלן מומן על ידי Rewe על פי הסכם חסות עד סוף עונת 2020/21.

## קישורים חיצוניים

* 

## הערות שוליים

קטגוריה:חברות גרמניות
קטגוריה:רשתות מרכולים
Me quedo

**Me Quedo** (באנגלית: **I'm Staying**, ובעברית: **אני עומדת**) הוא סינגל שהוקלט על ידי הזמרת-יוצרת הספרדייה איתנה, ביחד עם הזמרת-יוצרת הלטינית לולה אינדיגו. השיר יצא לאור ב-28 ביוני 2019, על ידי חברת התקליטים יוניברסל מיוזיק גרופ, כסינגל מתוך האלבום, *[[Spoiler]]*.

השיר הגיע למקום השישי במצעד השירים שבספרד.

## רקע וכתיבה
השיר נכתב על ידי איתנה, פבלו דיאז-ריישה, כריסטיאן קירנטה קטלאן, פליפה גונזלס עבד, לטיסיה סלה ולולה אינדיגו והופק על ידי אל גוינצ'ו ואליזז. איגוד תעשיית ההקלטות הספרדי העניק לשיר את תואר הפלטינה הלטינית, על מכירות של למעלה מ-40,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-39 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של איתנה ב-27 ביוני 2019, בשידור חי. הקליפ צבר למעלה מ-20 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי איתנה
קטגוריה:שירי לולה אינדיגו
קטגוריה:שירים בספרדית
קטגוריה:שירים שנכתבו על ידי איתנה
דה דיון בוטון תלת-אופן

ממוזער|250px|שמאל|"דה דיון בוטון תלת-אופן", שנת 1900
ממוזער|250px|שמאל|"דה דיון בוטון תלת-אופן" שנת 1898
[ממוזער|250px|שמאל|ז'ורז' בוטון נוהג [אב טיפוס של "דה דיון בוטון תלת-אופן", שנת 1894]]
**דה דיון בוטון תלת-אופן** (בצרפתית: **De Dion-Bouton tricycle**) היה כלי תחבורה בתצורת תלת-אופן ממונע שנבנה בצרפת על ידי "De Dion-Bouton"  בין השנים 1897 – 1905.

## היסטוריה
ז'ול-אלברט דה דיון , המהנדס של ז'ורז' בוטון (Georges Bouton) וגיסו צ'ארלס-ארמנד טרפרדו (Charles-Armand Trépardoux), ייסדו בית מלאכה בשנת 1882 ליד פריז. הפרויקט הראשון היה ייצור דודי קיטור, ואז תלת אופן מוצלח למדי באמצעות קיטור משנת 1887, שהיה אמור להגיע למהירות של 65 קמ"ש. טרפרדו, שרצה להמשיך בפיתוח נוסף של מנועי קיטור, התפטר מהחברה בשנת 1893.

דה דיון ובוטון בחרו בפיתוח מנועי בנזין לאחר שצפו ב"מנועי דיימלר" שפותחו על ידי גוטליב דיימלר בתערוכת פריז האוניברסלית  בשנת 1889.

אב הטיפוס "דה דיון בוטון תלת-אופן" יוצר בשנת 1894.

תלת אופן דה דיון-בוטון היה המוצלח ביותר בעולם הרכב באירופה מ-1897 עד 1901. עם כ 15,000 עותקים שנמכרו. התלת אופן דה דיון בוטון הבקיע את פריצת הדרך הראשונה להפצת כלי רכב. במיוחד מנוע דה-דיון-בוטון המהיר קבע סטנדרטים חדשים עבור מנועי כלי רכב, והוא נחשב כמבשר של כל מנועי האופנועים.

## ממאפייני "דה דיון בוטון תלת-אופן"
* מנועים: מנוע 1 צילינדרים, ארבע פעימות: 138 סמ"ק, 211 סמ"ק, 275 סמ"ק, 955 סמ"ק, מקורר אוויר עם קרבורטור יחיד
* ראש הצילינדר היה נשלף ובורג עם ארבעה ברגים על ארגז הארכובה. משקל מנוע הברזל יצוק הקיים כולל כל יחידות העזר הסתכם בפחות מ-20 ק"ג.
* מיקום מנוע: מנוע אחורי.
* סוג מערכת הצתה: מצת וסליל הצתה חשמלי. הסוללה היבשה להצתה נמצאת מתחת לצינור המסגרת העליון (במקרה של תלת אופן מוטורי), ניתן לכוונן את תזמון ההצתה בעזרת מנוף קטן. שסתומי הצד הונעו באמצעות גל זיזים מונע הילוכים, עם הפעלת שסתום הרצה אוטומטית.
* תיבת הילוכים ישירה, כונן שרשרת, ההנעה הושגה באמצעות זוג הילוכים מהמנוע ישירות לסרן האחורי.
* סוג מסגרת: מתוצרת דאקוויל .
* בלמים: קדמי: בלם מסוג Clasp, (בלמים שהורכבו ברכבות - Clasp brake), אחורי: בלם רצועה ("Band brake" ).
* צמיגים פנאומטיים של מישלן
* מחיר הרכישה הגבוה יחסית הסתכם ב-1,000 עד 1,500 גולדמרק.
* ב-13 באפריל 1902 קבע הרוכב הצרפתי ז'ורז' אוסמונט (Georges Osmont) שיא מהירות של 109.1 קמ"ש בניס עם תלת אופן מוטורי דה-דיון-בוטון.

## בעלי רישיון ייצור והעתקות של דגמי "דה דיון בוטון תלת-אופן"
לאחר תחילת ייצור הסדרה של המנוע בשנת 1895, ועם ייצור התלת אופן המנועי בשנת 1897, יצרנים רבים בנו מנועים או תלת אופן שלם או ברישיון או שהועתקו בשינויים קלים:
* בלגיה: אנטואן (קלקום) , מינרווה.
* גרמניה: אדלר , בקמן, Cudell , אקספרס  (עם מנועי אסטר), ופפניר , אופל, Stoewer .
* אנגליה: אקסלסיור, הומבר לימיטד , MMC.
* צרפת: אסטר , הנריוד , פיג'ו, ורנר מוטורס  (דגם 1901).
* שווייץ: Motosacoche , יצרן האופנועים והמכוניות Zédel .
* ארצות הברית: תומאס אוטו-בי , אוריינט  (עם מנועי אסטר).

## ראו גם
* תלת-אופן

## קישורים חיצוניים

* 

## הערות שוליים

קטגוריה:כלי רכב תלת-אופן
קטגוריה:כלי רכב שהושקו ב-1897
קטגוריה:כלי רכב צרפתיים
קטגוריה:כלי רכב מנוע אחורי
ארז צדוק (מאייר)

**ארז צדוק** (נולד בשנת 1980) הוא מאייר וקומיקסאי ישראלי, בוגר בית הספר לאומנויות בצלאל. הוא ידוע באיור ספרי הקומיקס מיקו בל: נער השיקויים שהצליחו מאוד ובספרו טרנקילו. כתב את סדרת חוברות הקומיקס "מקס" שפורסמו בין היתר במגזין זבנג! ובמעריב לנוער. שיתף פעולה עם יוצרים ישראלים חשובים, בהם ולדיק סנדלר, אסף חנוכה, אורי פינק ועוד.

## ביוגרפיה
צדוק נולד ב-19 ביולי 1980 בנתניה.

הוא סיים את לימודיו בבית הספר התיכון ופרסם סיפורי קומיקס קצרים. סיפורי הקומיקס שלו "מקס" ו"zooלה" הצליחו מאוד ופורסם במגזינים שונים לנוער. הוא אף הוציא חוברות של הקומיקסים, ומכר אותן בכנסי קומיקס שונים כדוגמת פסטיבל אייקון, אנימיקס ועולמות.

הוא למד בבית הספר לאומנויות בצלאל במגמת תקשורת חזותית וסיים את לימודיו שם ב-2014, וכפרויקט הגמר שלו הוציא את הספר טרנקילו המספר על הטיול שלו אחרי הצבא בדרום אמריקה, שהצליח גם כן. ניסים חזקיהו הצביע על הספר כאחד מחמשת הקומיקסים הישראליים הטובים ביותר.

מלבד על הנייר, מפרסם צדוק את סיפורי הקומיקס שלו באינסטגרם וכיום עמוד האינסטגרם שלו כולל כמעט 10,000 עוקבים.

בשנת 2015 שיתף פעולה עם הסופרת ליאת רוטנר ויחד השניים יצרו את ספר הקומיקס לנוער מיקו בל: נער השיקויים.

בשנת 2019 הוציא "הגדה של פסח" מאויירת אשר נכתבה על ידי ג'ורדן ב. גורפינקל.

נשוי ללינה, ולהם בת, והם מתגוררים בנתניה.

## קישורים חיצוניים

* 
* 
* איך עושה קומיקס? ראיון עם ארז צדוק באתר מאקו

## הערות שוליים

קטגוריה:קומיקסאים ישראלים
קטגוריה:מאיירים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:נתניה: אישים
קטגוריה:ישראלים שנולדו ב-1980
דניל גלבוב

**דניל אלכסנדרוביץ' גלבוב** (ברוסית: **Данил Александрович Глебов**; נולד ב-3 בנובמבר 1999) הוא כדורגלן רוסי המשחק בעמדת הקשר בדינמו מוסקבה ובנבחרת רוסיה.

## קריירת מועדונים

לאחר שעבר במחלקות הנוער של טום טומסק ולוקומוטיב מוסקבה, הוא חתם במועדון הכדורגל אנז'י מחצ'קלה. ב-19 בנובמבר 2017, הוא רשם את הופעת הבכורה שלו בליגת הכדורגל המקצוענית של רוסיה במדי קבוצת המילואים של המועדון במשחק מול ארמאוויר. ב-20 במאי 2018, הוא רשם את הבכורה שלו בקבוצה הבוגרת של המועדון מול יניסיי, כאשר נכנס כמחליף בדקה ה-70 במסגרת משחק הגומלין של פלייאוף הירידה מליגת העל הרוסית.

ב-13 בינואר 2019, הוא חתם על חוזה ברוסטוב.

## קישורים חיצוניים

## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:טומסק: כדורגלנים
קטגוריה:כדורגלני אנז'י מחצ'קלה
קטגוריה:כדורגלני רוסטוב
קטגוריה:כדורגלני דינמו מוסקבה
קטגוריה:כדורגלני נבחרת רוסיה
קטגוריה:רוסים שנולדו ב-1999
+ (שיר)

**+** (מוכר כ-**Más**; באנגלית: **More**) הוא סינגל שהוקלט על ידי הזמרת-יוצרת הספרדייה איתנה, בשיתוף הצמד הלטיני קאלי ואל-דאנדי. השיר יצא לאור ב-18 בדצמבר 2019, על ידי חברת התקליטים יוניברסל מיוזיק גרופ, כסינגל שלא מתוך אלבום.

השיר הגיע למקום השני במצעד השירים שבספרד.

## רקע וכתיבה
השיר נכתב על ידי איתנה, אלחנדרו רנגיפו, אנדרס טורס ומאוריסיו רנגיפו והופק על ידי אנדרס טורס ומאוריסיו רנגיפו. איגוד תעשיית ההקלטות הספרדי העניק לשיר את תואר הפלטינה הלטינית הכפולה, על מכירות של למעלה מ-80,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-72 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של איתנה ב-17 בדצמבר 2019, בשידור חי. נכון למרץ 2024 הקליפ צבר למעלה מ-150 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
מקס היידגר

**מקסימיליאן "מקס" היידגר** (באנגלית: **Maximilian "Max" Heidegger**; 5 ביוני 1997) הוא כדורסלן יהודי-אמריקאי, בגובה 1.91,  המשחק בעמדת הרכז בבני הרצליה.

## ביוגרפיה
נולד בלוס אנג'לס להורים שהיגרו מגרמניה. אמו, איימי, היא יהודייה ואביו קלאוס הוא גולש סקי אלפיני בעברו, שייצג את אוסטריה.

היידגר שיחק ארבע שנים בנבחרת הכדורסל של אוניברסיטת קליפורניה בסנטה ברברה, המשחקת בליגת המכללות הבכירה. היידגר נבחר פעמיים לחמישיית העונה של ליגת ה"ביג וסט". את עונתו האחרונה סיים עם ממוצעים של 16.0 נקודות, 3.2 אסיסטים ו-2.4 ריבאונדים למשחק. בשנים ששיחק במכללה, סבל היידגר מבעיות גב שגרמו לו לפרוש מכדורסל למשך קרוב לשנה.

ב-22 בספטמבר 2020 חתם היידגר במכבי תל אביב לשלוש עונות. ב-5 בדצמבר הושאל לבני הרצליה.

ב-9 בדצמבר 2020 הוצע למקס להתאזרח ולשחק בנבחרת אוסטריה, אך הוא סירב.

בשנת 2021 בליגת הקיץ של ה-NBA שיחק היידגר עבור האטלנטה הוקס.

בפברואר 2022 זומן לנבחרת ישראל ושיחק בשורותיה נגד נבחרת גרמניה.

ב-21 ביולי 2022, לאחר עונת השאלה לאולדנבורג מליגת העל הגרמנית, שוחרר היידגר ממכבי תל אביב.

ב-2022 חתם במרקזפנדי מליגת העל הטורקית בשרותיה העמיד ממוצעים של 19.5 נק', 6.3 אסיסטים ו-2.9 ריבאונדים ב-15 משחקים.

בינואר 2023 חתם בסאסקי בסקוניה ליגת העל הספרדית בשורתיה העמיד 9 נק' ו-3.6 אסיסטים ב-16 משחקים.

בספטמבר 2023 חתם על חוזה ל-10 ימים בשיקגו בולס מליגת הNBA, במדי הבולס שותף במשחק אחד בשלב קדם העונה ולאחר מכן עבר לשחק במדי קבוצת הפיתוח של המועדון הוינדי סיטי בולס, במדייה שותף ב-10 משחקים והעמיד 12.9 נק' לצד 3.6 אסיסטים בממוצע.

בינואר 2024 חתם בקבוצת רייר ונציה מליגת העל האיטלקית.

ביולי 2025 חזר לישראל וחתם בבני הרצליה.

## קישורים חיצוניים

* פרופיל, באתר ucsb
* מכבי Playtika תל אביב החתימה את מקס היידגר, האתר הרשמי של מכבי תל אביב בכדורסל

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלנים אמריקאים
קטגוריה:כדורסלני סאסקי בסקוניה
קטגוריה:כדורסלני שיקגו בולס
קטגוריה:לוס אנג'לס: כדורסלנים
קטגוריה:בוגרי אוניברסיטת קליפורניה בסנטה ברברה
קטגוריה:כדורסלני אוניברסיטאות ומכללות בארצות הברית
קטגוריה:כדורסלני מכבי תל אביב
קטגוריה:כדורסלני בני הרצליה
קטגוריה:כדורסלנים ישראלים בליגת המכללות בארצות הברית
קטגוריה:אמריקאים שנולדו ב-1997
ד.מ. תומאס

**דונלד מייקל תומאס** (באנגלית: **Donald Michael Thomas**; 27 בינואר 1935 – 26 במרץ 2023) שהיה מוכר כ**ד"מ תומאס** (**D.M. Thomas**) היה סופר, משורר, מתרגם ומחזאי בריטי.

## קורות חייו ופועלו
נולד בעיירה קַרנקי  שבמחוז קורנוול, אנגליה, צאצא לכורי בדיל. בנעוריו היגרה משפחתו לאוסטרליה, אך הוא חזר לאנגליה לשירות החובה בצבא. תומאס למד ספרות אנגלית באוניברסיטת אוקספורד, לימד במכללת הֶרֶפֿוֹרד לחינוך  וכיהן בה כראש המחלקה לספרות עד לסגירת המכללה ב-1978. במרוצת השנים פִרסם דברי שירה וסיפורת פרי עטו. תומאס התפרסם מאוד בספרו מ-1981, "המלון הלבן" , שלִבּוֹ בטבח באבי יאר. מלבד שירה וסיפורת חיבר גם ספרי עיון, בהם ביוגרפיה של אלכסנדר סולז'ניצין. יצירותיו תורגמו לשפות רבות, בהן עברית.

בשירותו הצבאי בשנות ה-50, בשיאה של המלחמה הקרה, למד רוסית. ידיעת השפה ועניינו בתרבות ובספרות הרוסית באו לביטוי בשורת תרגומים שיצר בשנות ה-80 משירת אלכסנדר פושקין, אנה אחמטובה ויבגני יבטושנקו.

תומאס התגורר מאז 1987 בטרורו שבמחוז קורנוול. ספרו האחרון, "איש הקורונה: יומן בדיוני מחורז בשנת המגפה" (*Corona Man: A Fictional Verse Journal in the Plague Year*), ראה אור בחודש יולי 2020.

מספריו שתורגמו לעברית: **המלון הלבן** (בתרגום מאיר ויזלטיר, הוצאת זמורה-ביתן, 1983),
**החלילנית** (בתרגום דבורה נגבי-מנשהוף, זמורה-ביתן, 1990),
**אררט** (בתרגום דבורה נגבי-מנשהוף, זמורה-ביתן, 1992),
**סנונית** (בתרגום חיים תדמון, זמורה-ביתן, 1993),
**תמונות בתערוכה** (בתרגום צילה אלעזר, ספרית מעריב, 1993).

## קישורים חיצוניים
* 

* 
* 
* 
* על "המלון הלבן", באתר יד ושם
* 

קטגוריה:סופרים בריטים
קטגוריה:משוררים בריטים
קטגוריה:מתרגמים מרוסית
קטגוריה:אנגלים שנולדו ב-1935
קטגוריה:אנגלים שנפטרו ב-2023
Vas a quedarte

**Vas a Quedarte** (באנגלית: **You will stay**, ובעברית: **אתה תישאר**) הוא סינגל שהוקלט על ידי הזמרת-יוצרת הספרדייה איתנה. השיר יצא לאור ב-9 בדצמבר 2018, על ידי חברת התקליטים יוניברסל מיוזיק גרופ, כסינגל מתוך המיני-אלבום, *[[Tráiler]]*.

השיר הגיע למקום הראשון במצעד השירים שבספרד.

## רקע וכתיבה
השיר נכתב על ידי איתנה, חואן פבלו וילמיל וחואן פבלו איזאזה והופק על ידי איזאזה. איגוד תעשיית ההקלטות הספרדי העניק לשיר את תואר הפלטינה הלטינית הכפולה, על מכירות של למעלה מ-80,000 עותקים במדינה. השיר הוא מסוגת הפופ בדומה לשאר שירי המיני-אלבום.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-85 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של איתנה ב-14 בדצמבר 2018, בשידור חי. הקליפ צבר למעלה מ-74 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
קטגוריה:סינגלים שהגיעו למקום הראשון בספרד
קטגוריה:סינגלים בהוצאת יוניברסל מיוזיק גרופ
Title (מיני-אלבום)

***Title*** (בעברית: **כותרת**; מוכר כ-**Title EP**) הוא המיני-אלבום הראשון של הזמרת-יוצרת האמריקאית מייגן טריינור. המיני-אלבום יצא לאור ב-9 בספטמבר 2014, על ידי חברת התקליטים אפיק רקורדס. המיני-אלבום הופק על ידי קווין קיידיש ונכתב על ידי קיידיש וטריינור עצמה.

## רקע
מבחינה מוזיקלית המיני-אלבום מושפע ממוזיקת דו-וופ משנות ה-50 בשילוב של מוזיקת R&B מודרנית ופופ מלודי. מבחינה לירית האלבום עוסק בדברים הקשורים לנשיות ומעמד האישה במאה ה-21. מתוך האלבום יצא השיר "All About That Bass" כסינגל מתוך האלבום ב-30 ביוני 2014.

מאוחר יותר, גם יצא השיר "Dear Future Husband" ב-17 במרץ 2015, לאחר שיצא כסינגל מתוך אלבום הבכורה שלה.

## ביקורת והצלחה
המיני-אלבום זכה לביקורות מעורבות. מצד אחד הרבה מבקרים שיבחו את הפקת האלבום והיכולות הווקאליות של הזמרת אך מצד שני היו גם הרבה מבקרים שמתחו ביקורת על מילות השירים באלבום, בעיקר סביב שיר הנושא והשיר "All About That Bass" שמבקרים כינו את מילות שירים אלו כמילים "אנטי-פמניסטים".

המיני-אלבום הגיע למקום ה-15 בארצות הברית ונמכר בלמעלה מ-21 אלף עותקים בשבוע הראשון ליציאתו. בקנדה הוא הגיע למקום ה-17 ובנוסף גם דורג בדנמרק, במקום ה-35. על מנת לקדם את המיני-אלבום, הופיעה טריינור בהופעות פומביות והופעות חיות בטלוויזיה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומי בכורה מ-2014
קטגוריה:אלבומי מייגן טריינור
קטגוריה:מיני-אלבומים באנגלית
קטגוריה:מיני-אלבומי חברת אפיק רקורדס
Just for the Record...

**** (בעברית: **רק בשביל הפרוטוקול**) הוא מארז תקליטים של הזמרת ברברה סטרייסנד, אשר יצא על ידי קולומביה רקורדס ב-24 בספטמבר 1991. את האלבום הפיקו בפועל הזמרת עצמה ומנהלה האישי באותה תקופה. המארז כולל ארבעה דיסקים שכוללים שירים, גרסאות כיסוי, הופעות חיות והקלטות נדירות של הזמרת מתקופות שונות לאורך הקריירה שלה (דיסק 1 - 1955-1963, דיסק 2 - 1963-1970, דיסק 3 - שנות השבעים ודיסק 4 - שנות השמונים).

## ביקורת והצלחה
האלבום זכה לביקורות חיוביות ממבקרי המוזיקה ואף גם זכה להצלחה מסחרית כאשר בארצות הברית נכון לשנת 1994 היה למארז התקליטים השני הכי מצליח בתולדות המדינה. נכון להיום מכירותיו עומדות על מיליון עותקים במדינה מה שמזכה אותו למעמד פלטינה. מחוץ לארצות הברית האלבום זכה להצלחה פחותה כאשר דורג בהולנד בלבד שם הגיע למקום ה-72 בלבד.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:אלבומי אוסף באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומי חברת קולומביה רקורדס
גן ג'וניין

**גן ג'וניין** הוא אתר בהאי השוכן בעיר נהריה, ישראל. הגן נמצא בין הרחובות לוטוס ולוטם, צפונית לחטיבת הביניים נופר ומשתרע על שטח של 5 דונם.

## היסטוריה
על פי הערכתו של ההיסטוריון עלי בר-און, במקום הוקמה חווה חקלאית בשנת 1880 לערך. בעל החווה היה חקלאי ערבי בשם ג'וניין. בסביבות שנת 1890 נקנתה החווה החקלאית בידי בהאים. בהאא אללה, מנהיג הדת הבהאית, ביקר במקום פעמים רבות. אדוארד גרנוויל בראון ביקר במקום במסגרת עבודתו כהיסטוריון וחוקר הדת הבהאית. על פי כתביו, בשנת 1890 טייל בהאא אללה מסביב לגן, כאשר הוא רכוב על חמור. במרץ אותה שנה הגיעו למקום מאמינים רבים במטרה לחגוג את ראש השנה הבהאי, הנורוז, יחד עם מנהיגם. המרכז הבהאי בישראל רכש את השטח ואחראי על שימור האתר.
## ארכיקטורה
הגן מוקף בחומה עשוית אבן. בחלקו הדרומי של הגן נמצא מבנה לבן המהווה שחזור של החווה החקלאית שפעלה באתר. החדר המרכזי בבניין מרוצף באבנים בסגנון בנייה ישן. במרכז החדר עומדת מזרקה. חלק מהחדרים האחרים בבניין מיועדים לאירוח וחלק אחר מהחדרים - לתצוגה.

## לקריאה נוספת
* שאול מ. שאשא (עורך), **לטייל בנהריה - מדריך למבקר בעיר** (עמ' 25–26), ביחד, 2012

קטגוריה:הבהאים בישראל
קטגוריה:נהריה: מבנים
קטגוריה:ישראל: גנים ופארקים עירוניים
קטגוריה:נהריה: גאוגרפיה
קטגוריה:ישראל: אתרי מורשת עולמית
Narin Yarim

"**Narin Yarim**" (באנגלית: "**My Tender Love**"; ובעברית: "**אָהַבְתִּי הָרַכָּה**") הוא שיר שהוקלט על ידי הזמרת-יוצרת הטורקייה באנו פרלאק. הרמיקס שלו יצא לאור ב-10 בנובמבר 2016, בהוצאת חברת התקליטים ארפג'ו רקורדס כסינגל שלא מתוך אלבום. הגרסה המצליחה שלו נקראה "".

השיר לא הצליח להיכנס לטורקיה טופ 20, אך עם זאת זכה להצלחה רבה ביוטיוב.

## רקע וכתיבה
השיר נכתב והולחן על ידי אשקין טונה ופייאס קורוש, הופק על ידי קאן גוקמן ונוהל על ידי ארקן נאס. בשנת 2016, החליטה פרלאק לנסות את מזלה בעולם המוזיקה, תוך שהוציאה את "Narin Yarim" הזה כסינגל הבכורה שלה. הצלחתו חסרת התקדים באותם הזמנים, הובילה אותה להמשיך בקריירת השירה שלה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.

## וידאו קליפ
הווידאו קליפ הנלווה של "Narin Yarim" הועלה לערוץ היוטיוב של netd müzik ב-10 בנובמבר 2016, ביום יציאתו של השיר כסינגל. בתחילתו, ניתן לראות את פרלאק מצטלמת ברכב שלה כשהיא אוחזת באייפון ובהמשך ניתן לראותה כשהיא בסצנה שונה לגמרי, כששני אסירים עומדים מצדדיה והיא לבושה בבגדים שחורים.

נכון לאוגוסט 2023 עומד מונה הצפיות של הקליפ על למעלה מ-220 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2016
קטגוריה:סינגלי בכורה מ-2016
קטגוריה:שירים בטורקית
קטגוריה:שירי אהבה
קטגוריה:שירים על כאב לב
אמיל אאודרו

**אמיל אאודרו מוליאדי** (באינדונזית: **Emilio Audero Mulyadi**; נולד ב-18 בינואר 1997) הוא כדורגלן אינדונזי-איטלקי המשחק בעמדת השוער בקרמונזה מהסרייה א' בהשאלה מקומו ובנבחרת אינדונזיה.

## קריירת מועדונים

אאודרו נולד באינדונזיה ובגיל 11 הצטרף למחלקת הנוער של יובנטוס האיטלקית. עם קבוצת הפרימוורה (עד גיל 19), הוא הגיע עד לשלב הגמר של אליפות הפרימוורה, שבו הפסיד לרומא בפנדלים 6–7 לאחר שוויון אחת בתום הזמן החוקי.

הוא זומן לראשונה לקבוצה הבוגרת של יובנטוס על ידי המאמן באותה התקופה, מסימיליאנו אלגרי, ב-30 בנובמבר 2014, אך נותר על הספסל במסגרת ניצחון הבית 1–2 על טורינו בדרבי של טורינו. הוא זומן לסגל הקבוצה הבוגרת חמש פעמים נוספות במהלך אותה עונת 15–2014. עונה לאחר מכן, הוא נקרא לסגל הקבוצה 18 פעמים, אך גם הפעם לא ערך שום הופעה במדי יובנטוס.

לאחר עזיבתו של השוער רוביניו בשנת 2016, אאודרו הפך לבחירה השלישית בעמדת השוער, כשמי שהקדימו אותו היו ג'אנלואיג'י בופון ונטו. לבסוף, הוא רשם את הופעת הבכורה שלו בשער של יובנטוס ב-27 במאי 2017 במסגרת מחזור הסיום של עונת 17–2016 בניצחון החוץ 1–2 על בולוניה. לעומת זאת, הופעה זו הייתה ההופעה היחידה שלו בקבוצה.

ב-8 ביולי 2017, אאודרו הצטרף בהשאלה לקבוצת הסרייה ב', ונציה. ב-17 ביולי 2018, הוא הושאל פעם נוספת, הפעם לקבוצת הסרייה א', סמפדוריה עד ל-30 ביוני 2019 בעסקה אשר כללה אפשרות רכישה. ב-26 בפברואר 2019, סמפדוריה ניצלה את אפשרות הרכישה והחתימה אותו בשורותיה תמורת כעשרים מיליון אירו.

ב-10 באוגוסט 2023 הושאל אאודרו לאינטר מילאנו לעונה אחת.

ב-30 ביולי 2024 חתם אאודרו בקומו שעלתה לסרייה א' לארבע שנים.

ב-3 בפברואר 2025 הושאל אאודרו לפלרמו מהסרייה ב' עד לסיום העונה.

ב-27 ביולי 2025 הושאל אאושרו לקרמונזה שעלתה לסרייה א' לעונה אחת עם אופציית רכישה.

## קריירה בינלאומית

מאחר שאאודרו נולד באינדונזיה, לאב אינדונזי ואם איטלקייה הוא היה רשאי לייצג את הנבחרות הבוגרות של איטליה ואינדונזיה. בין השנים 2012 ל-2019 הוא ייצג את הנבחרות הצעירות של איטליה. אולם לא זומן לנבחרת הבוגרת. בפברואר 2025 פורסם כי אאודרו החליט לייצג את נבחרת אינדונזיה. ב-9 במרץ זומן אאודרו לקראת צמד המשחקים של אינדונזיה במסגרת מוקדמות מונדיאל 2026 נגד אוסטרליה ובחריין אך לא שותף. ב-5 ביוני 2025 ערך אאודרו הופעת בכורה בנבחרת אינדונזיה בניצחון 1–0 על סין במסגרת מוקדמות המונדיאל.

## תארים
### קבוצתיים
;יובנטוס
* סרייה א' (1): 2016/17
* הגביע האיטלקי (1): 2016/17

; אינטר מילאנו

* אליפות: 2023/2024

### בינלאומיים
;איטליה
* אליפות אירופה בכדורגל עד גיל 17
** סגנות (1): 2013

## קישורים חיצוניים

## הערות שוליים

קטגוריה:כדורגלנים איטלקים
קטגוריה:כדורגלנים אינדונזים
קטגוריה:שוערי כדורגל איטלקים
קטגוריה:שוערי כדורגל אינדונזים
קטגוריה:כדורגלני ונציה
קטגוריה:כדורגלני יובנטוס
קטגוריה:כדורגלני סמפדוריה
קטגוריה:כדורגלני אינטר מילאנו
קטגוריה:כדורגלני קומו
קטגוריה:כדורגלני פלרמו
קטגוריה:כדורגלני קרמונזה
קטגוריה:כדורגלני נבחרת אינדונזיה
קטגוריה:איטלקים שנולדו ב-1997
דייוויד מקאג

**דייוויד פלמר מקאג** (באנגלית: **David Palmer McCagg**; נולד ב-13 במרץ 1958) הוא שחיין עבר יהודי-אמריקאי. אלוף עולם (ברלין 1978) במשחה ל-100 מטר חופשי ובמשחי שליחים 4x100 מטר חופשי ומעורב ושיאן עולם במשחה שליחים 4x100 מטר חופשי.

## קורות חיים
מקאג נולד וגדל בפורט מאיירס ביץ', פלורידה, בן לאמא יהודייה. הוא התאמן בקבוצת השחייה של אוניברסיטת אוברן.

### 1976
במבחנים האולימפיים לאולימפיאדת מונטריאול (1976) סיים מקאג במקום שמיני במשחה ל-100 מטר חופשי ולא נכלל במשלחת האמריקאית במשחקים אלה.

### 1978
#### אלוף ושיאן עולם
באליפות העולם שנערכה בברלין, גרמניה המערבית בשנת 1978 זכה מקאג ב-3 מדליות זהב, במשחה ל-100 מטר חופשי בשיא אליפות חדש של 50.24 שניות, לפני האלוף האולימפי בן ארצו ג'ים מונטגומרי (50.73 שניות) וקלאוס סטיינבאך ממערב גרמניה (50.79 שניות), במשחה שליחים 4x100 מטר ביחד עם ג'ק בבשוף, ראודי גיינס וג'ים מונטגומרי בשיא עולם חדש של 3:19.74 דקות, לפני גרמניה המערבית (3:26.65 דקות) ושוודיה (3:26.95 דקות) כשחיין רביעי הוא קבע ב"זינוק שליחים" את התוצאה המהירה באליפות של 49.26 שניות, התוצאה המהירה בעולם באותה העת ובמשחה שליחים 4x100 מטר מעורב ביחד עם בוב ג'קסון, ניק נביד וג'ו בוטם בשיא אליפות חדש של 3:44.63 דקות, לפני גרמניה המערבית (3:48.58 דקות) ובריטניה (3:49.06 דקות).

### 1979
במסגרת תחרויות השחייה של כינוס הפועל ה-11שנערכו בישראל בתחילת מאי 1979 זכה מקאג במדליית זהב במשחה ל-100 מטר חופשי בתוצאה של 52.02 שניות, לפני ראודי גיינס (52.25 שניות) ודייוייד לארסון (52.72 שניות), שלושתם מארצות הברית.

ב שנערכו בסן חואן, פוארטו ריקו בתחילת יולי אותה שנה הוא זכה ב-3 מדליות זהב, במשחה ל-100 מטר חופשי בתוצאה של 50.77 שניות, במשחה שליחים 4x100 מטר חופשי ובמשחה שליחים 4x100 מטר מעורב.

### 1982
באליפות העולם שנערכה בגואיאקיל, אקוודור בשנת 1982 זכה מקאג במדליית זהב במשחה לשליחים 4x100 מטר חופשי ביחד עם כריס קבאנוף, רובין לימי וראודי גיינס בשיא עולם חדש של 3:19.26 דקות, לפני ברית המועצות (3:21.78 דקות) ושוודיה (3:22.15 דקות), כשחיין שלישי הוא קבע ב"זינוק שליחים" תוצאה של 49.89 שניות.

## חיים אישיים
מקאג מתגורר בפלורידה ומנהל חברה המפתחת ציוד לשחיינים.

## ראו גם

## קישורים חיצוניים

* 
* 

## הערות שוליים

קטגוריה:אמריקאים ילידי פלורידה
קטגוריה:שחייני חופשי
קטגוריה:שחיינים יהודים אמריקאים
קטגוריה:אלופי עולם בשחייה
קטגוריה:שיאני עולם אמריקאים: שחייה
קטגוריה:שיאני עולם יהודים
קטגוריה:בוגרי אוניברסיטת אובורן
קטגוריה:פלורידה: שחיינים
קטגוריה:אמריקאים שנולדו ב-1958
ראש ממשלת הונגריה

**ראש ממשלת הונגריה** (בהונגרית: ***miniszterelnök***) הוא ראש הממשלה בהונגריה. ראש ממשלת הונגריה והקבינט אחראים באופן קולקטיבי על מדיניות המדינה ופעילות האספה הלאומית. ראש הממשלה הנוכחי הוא ויקטור אורבן, מנהיג מפלגת פידס, אשר משמש בתפקיד מאז 29 במאי 2010.

על פי החוקה ההונגרית, ראש הממשלה מועמד על ידי נשיא הונגריה ונבחר רשמית על ידי האספה הלאומית. על פי החוק, הנשיא נדרש למנות את מנהיג המפלגה הפוליטית אשר זכתה ברוב המושבים באספה הלאומית לראשות הממשלה. אם אין מפלגה עם רוב, הנשיא נדרש לקיים פגישה עם מנהיגי כל המפלגות המיוצגות באספה וממנה את האדם הסביר ביותר לפקד על רוב באספה. בפועל, כאשר מצב זה מתרחש, ראש הממשלה הוא מנהיג המפלגה הזוכה לרוב הקולות בבחירות, או המנהיג השותף הבכיר בקואליציה השלטונית.

לראש הממשלה תפקיד מוביל ברשות המבצעת בהתאם לחוקה ההונגרית, המעניקה לו את הכוח להגדיר את המדיניות הכללית של הממשלה. ראש הממשלה בוחר את שרי הממשלה וזכותו הבלעדית לפטרם. מועמדים לקבינט מופיעים בפני ועדה פרלמנטרית אחת או יותר בדיונים פתוחים. לאחר מכן, עליהם לעמוד בהצבעה בפרלמנט ולקבל את אישורו הרשמי של הנשיא.

## היסטוריה
**הפלטין** היה רם הדרג של ממלכת הונגריה אחרי המלך (סוג של ראש ממשלה חזק ושופט עליון) מעליית הממלכה עד 1848.

בתחילה, הוא היה למעשה נציג המלך, לימים סגן יורש העצר (המשנה למלך). במאות הראשונות של הממלכה הוא מונה על ידי המלך, ומאוחר יותר נבחר על ידי הדיאטה של ממלכת הונגריה. לאחר שבית הבסבורג ביססו את אחיזתם בהונגריה, הפך הכבוד לתפקיד ממונה שוב. ולבסוף, הפכה המשרה לכזו שמועברת בירושה לאחר שפרנץ השני, קיסר האימפריה הרומית הקדושה, מינה את אחיו, הארכידוכס יוזף, פלטין הונגריה.

במהלך המהפכה ההונגרית של 1848, המהפכנים רצו להקים קבינט הונגרי שיהיה עצמאי מהאימפריה האוסטרית ומהקנצלרית בודה (שהייתה משרת המושל הכללי הקיסרי).

פרדיננד הראשון, קיסר אוסטריה, מינה את הרוזן לאיוש בתיאני לתפקיד ראש ממשלת הונגריה ב-17 במרץ 1848. הממשלה נקראה "משרד", שונה מהקבלה הנוכחית. המשרדים נקראו "מחלקות". בתיאני התפטר מתפקידו ב-2 באוקטובר 1848, ובמקומו נכנס לאיוש קושוט כנשיא ועדת ההגנה הלאומית. באפריל 1849, כשההונגרים זכו להצלחות רבות, לאחר שנשמעו בצבא, הוציא קושוט את הצהרת העצמאות ההונגרית. בחודש מאי, מונה ברטלן שמר לראש הממשלה.

## ראשי ממשלות הונגריה
### [[ממלכת הונגריה]] 1848–1849

### המדינה ההונגרית (1849)

### ארצות כתר סנט סטפן (1867–1918)

### הרפובליקה ההונגרית הראשונה (1918–1919)

### [[הרפובליקה הסובייטית ההונגרית]] (1919)

### ממשלות מהפכת-הנגד של [[ארד (עיר)|ארד]] ו[[סגד]] (1919)

### הרפובליקה ההונגרית (1919–1920)

### ממלכת הונגריה (1920–1946)

### ממשלת האחדות הלאומית (1944–1945)

### ממשלות זמניות הנתמכות על ידי [[ברית המועצות]] (1944–1946)

### הרפובליקה ההונגרית (1946–1949)

### הרפובליקה העממית ההונגרית (1949–1989)

### הרפובליקה ההונגרית / הונגריה (משנת 1989)

## קישורים חיצוניים

*  

## הערות שוליים

*
קטגוריה:הונגריה: פוליטיקה
בית ספר ויצמן (נהריה)

**בית ספר ויצמן** הוא בית ספר יסודי, בית הספר הראשון שהוקם בנהריה.

## היסטוריה
בית הספר הוקם בשנת 1936 כצריף עץ. בית הספר שימש כבית הספר הראשון בעיר נהריה ולמדו בו ילדים מגילאי 7 עד 17 והם למדו בו חמישה ימים בשבוע (בימים שישי ושבת שימש המבנה כבית כנסת). בבית הספר למדו התלמידים קריאה, כתיבה, מתמטיקה וגרמנית. בשנת 1937 מונה שלמה רילף למנהל זמני של בית הספר. עם כניסתו לתפקיד, הוכנסו לתוכנית הלימודים גם תכנים מעשירים והשכלה כללית. בשנת 1939 עבר בית הספר למבנה בעל שני חדרים. כאשר התמנה ד"ר קלר למנהל הקבוע של בית הספר, היו בבית הספר כבר 60 תלמידים. בשנת 1946 למדה בכל חדר כיתה אחת. כשהחלו לבנות בתי ספר נוספים בעיר, רצה קלר לתת שם לבית הספר. לשם כך, הוא פנה לנשיא מדינת ישראל דאז, חיים ויצמן וקיבל את הסכמתו לקרוא לבית הספר על שמו.
בשנות ה-60 נבנה בניין חדש בשטח של בית ספר ויצמן,
הבניין הוא בגובה של שלוש קומות.
הכיתות בבניין הן כיתות ב-ד. בסוף שנת 21/22 היו כ-700 תלמידים ב-25 כיתות ובממוצע בכל כיתה 28 תלמיד.

## לקריאה נוספת
* שאול מ. שאשא (עורך), **לטייל בנהריה - מדריך למבקר בעיר** (עמ' 39), ביחד, 2012

## קישורים חיצוניים
* 
* בית הספר הראשון, נהריה בראשיתה
קטגוריה:נהריה: מבנים
קטגוריה:בתי ספר יסודיים בישראל
קטגוריה:הנצחת חיים ויצמן
Fetty Wap

**Fetty Wap** הוא אלבום הבכורה של הראפר האמריקאי פטי ואפ. האלבום יצא לאור ב-25 בספטמבר 2015 על ידי חברת התקליטים RGF Productions, והופץ על ידי 300 אנטרטיינמנט.

האלבום הגיע לפסגת מצעד האלבומים האמריקאי בילבורד 200 בשבוע הראשון להוצאתו, לאחר שמכר כ-129 אלף יחידות שקולות לאלבום בשבוע זה. בשבוע לאחר מכן ירד למקום הרביעי במצעד, לאחר שנמכר בכ-64 אלף יחידות שקולות לאלבום.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומים שהגיעו למקום הראשון במצעד הבילבורד 200
תומר בירן

**תומר בירן** (נולד ב-10 ביולי 1976) הוא מפיק מוזיקלי, מעבד, מלחין וזמר ישראלי.

## ביוגרפיה
### שנותיו הראשונות
בירן נולד באופקים תחת השם תומר ביטון, לדוד ויפה ביטון. לבירן אח ואחות, מעצב הפסקול אסף ביטון ומעצבת האופנה ירדן ביטון. לאחר שירותו הצבאי עבר בירן לתל אביב.

### קריירה
בתחילת דרכו עבד בירן עם חיים צינוביץ' והשתתף באלבומו "הדמעות של היום הן הדבש של מחר" שיצר בשנת 2000, בהלחנה ועיבודי השירים ובהם "הבל החן שקר היופי". בירן היה מעורב גם באלבומו הבא "ושהאש תמשיך לבעור" משנת 2001.

בשנת 2007, עיבד לשלומי שבת את השיר "אבא" שהגיע למקום השלישי במצעד השנתי של שנת 2008. בשנה לאחר מכן, עיבד את השיר "נגונה של השכונה" בביצוע שלומי שבת לפרויקט עבודה עברית. בשנת 2009 עיבד לשירי מימון את השיר "חלק ממך" שהגיע למקום ה-8 במצעד. בשנת 2012 עיבד את השיר "שמיים" ליגאל בשן שזכה להצלחה והגיע אף לראשית המצעד לשבוע אחד. בשנת 2019, לאחר מותו של בשן ולבקשת המשפחה, עיבד את השיר "תביטי בי".

בשנת 2019 זכו להצלחה רבה שני שירים שעיבד והפיק מוזיקלית: "שבט אחים ואחיות" בביצוע אומני ישראל ו"אלוף העולם" שביצע חנן בן ארי. בשנה לאחר מכן, השירים "אם תרצי" ו"שמש" שעיבד והפיק לבן-ארי זכו להצלחה אף הם, כשהראשון זכה בתואר "שיר השנה" במצעד הפזמונים העברי השנתי של תחנת הרדיו כאן גימל לשנת ה'תש"ף.

בירן מחבר שירים מקוריים ומעבד שירים קיימים לפרסומות ובהן בזק (עומר אדם - "בוקר טוב", נועה קירל ואגם בוחבוט - "אצל הדודה והדוד"), סלקום, פלאפון, קסטרו ויפאורה (תפוזינה) ועוד. בשנת 2018 עיבד את שיר הפרסומת להוט שהיה גרסת כיסוי בשם "הנה זה בא" לשיר סיבה טובה של אריק סיני וביצעו כוכבי הוט. בין המבצעים של השירים המקוריים שחיבר נמנים אמיר דדון, כרמי שמרון, ענת בן חמו וכפיר בן ליש.

בירן מלחין מנגינות פתיחה, מוזיקת רקע ופסקולים לתוכניות טלוויזיה ובהן "הישראלים", "דץ הבלץ", "השעון", "החברים של נאור" (ממנה הצליח "לא נרדמת תל אביב" בביצוע עדי כהן), "טלוויזיה במיטבה", "הדור הבא 24/7" ו"מלבי אקספרס".

הוא הלחין את הפסקול גם לסדרות טלוויזיה בינלאומיות ובהן "סקס והעיר הגדולה", "הסופרנוס" ולסרטים "קליק" ו"מלקולם באמצע". בשנת 2005, השיר "D-Tune" שחיבר עם צינוביץ' הופיע בסרט "שר המלחמה".

בירן הלחין עם חיים צינוביץ' את נעימת הפתיחה ל"ארץ נהדרת", "הכספת", "השגריר", "רצים לדירה" ואת פתיח התוכנית "ערב טוב עם גיא פינס".

ב-2025 הפיק ועיבד את הסינגל "New Day Will Rise", אשר נבחר לייצג את ישראל באירוויזיון 2025. השיר הגיע למקום השני בתחרות.

## שירים בולטים

## קישורים חיצוניים

* 

* 
* 
* ריאיון עם תומר בירן, בפודקאסט "Ear Catcher"
* ביקורות על שירים שעיבד, באתר של יוסי חרסונסקי

## הערות שוליים

קטגוריה:זמרים השרים בעברית
קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:מפיקים מוזיקליים ישראלים
קטגוריה:זמרים ישראלים
קטגוריה:אופקים: אישים
קטגוריה:תל אביב-יפו: אישים
קטגוריה:ישראלים שנולדו ב-1976
אופיר קריב

**אופיר קריב** (נולד ב-1967) הוא דיפלומט ישראלי. בין היתר כיהן כשגריר ישראל באירלנד החל מאוקטובר 2018 עד 2021.

## ביוגרפיה
קריב נולד בעיר חיפה. הוא קיבל תואר ראשון ביחסים בינלאומיים מהאוניברסיטה העברית ותואר שני במנהל עסקים מאוניברסיטת חיפה.

### קריירה דיפלומטית
קריב החל את דרכו במשרד החוץ בשנת 1994. הוא היה מנהל המחלקה לקונסוליות ישראליות בארצות הברית וכיהן בתפקידים גם באגף לדיפלומטיה ציבורית ובמחלקה לזכויות אדם והומניטריות במשרד החוץ. הוא היה גם סגן ראש המשלחת בשגרירויות ישראל בבולגריה, דנמרק ותאילנד, וכיהן גם כממלא מקום השגריר בדנמרק. לפני שעבר לתפקידו באירלנד, היה מנהל מחלקת צפון אירופה במשרד החוץ הישראלי.

ב-16 באוקטובר 2018 הגיש קריב את כתב אמנתו לנשיא אירלנד, מייקל היגינס, לאחר שמונה לשגריר ישראל באירלנד.

ב-27 בינואר 2019 השתתף בטקס יום הזיכרון לשואה ולגבורה באירלנד, בו נשיא אירלנד היגינס היה הנואם המרכזי.

ב-2021 סיים את כהונתו.

## הערות שוליים

קטגוריה:דיפלומטים ישראלים
קטגוריה:בוגרי האוניברסיטה העברית בירושלים
קטגוריה:שגרירי ישראל באירלנד
קטגוריה:ישראלים שנולדו ב-1967
גל אדם

**גל אדם** (נולד ב-7 במרץ 2002) הוא זמר ישראלי.

## ביוגרפיה
אדם נולד בשנת 2002 ליניב ולשרון. אחיו הגדולים הם הזמרים רואי ועומר אדם. אביו, רס"ן יניב אדם, שימש סגן מפקד יחידת שלדג וסמג"ד גדוד 202 של הצנחנים. מוצאה של משפחתו קווקזי מצד האב, ואשכנזי מצד אמו. סבתו היא אביבה שמר. סבו של אדם הוא אלוף-משנה וניצב משנה שמואל אדם, שהוא בן דודו של האלוף יקותיאל אדם.

באפריל 2021 התגייס לצה"ל.

## קריירה
אדם החל את דרכו המוזיקלית בשנת 2018, כשהוציא את סינגל הבכורה שלו, "לקחת איתך הכל".

במאי 2019 הוציא את הסינגל השני שלו, "עוד יום לבד". עוד באותה השנה, הוציא את הסינגלים "קחי ת'לב שלי" ו"סרט רע". השיר "סרט רע" אף התברג במקום הראשון ברשימת "הסרטונים החמים" ביוטיוב.

במרץ 2020 הוציא יחד עם הזמרת אגם בוחבוט את הדואט "עברו חודשיים", שזכה להצלחה רבה בשירות הסטרימינג ואף הגיע למקום ה-11 במצעד שירי הספוטיפיי הישראלי השבועי. בנוסף, היה לאחד מהשירים המושמעים ביותר בפלטפורמה בישראל לשנת 2020. עוד באותה השנה, הוציא את הסינגל "איתך עושה לי טוב". השיר זכה לשבחים. בספטמבר 2020, הוציא את הסינגל "שבוי שלך". בדצמבר, הוציא את הסינגל "לגשת אל חייך".

ב-21 בפברואר 2021 הוציא את הסינגל "אין אותי יותר", שהגיע בשיאו למקום השלישי במצעד של פלטפורמת אפל מיוזיק. ביולי 2021 לקח חלק במופע הקיץ "סופרסטאר" שכלל כשישה מופעים ונערך במשך שבוע בהיכל מנורה מבטחים לצד נועה קירל, סטטיק ובן-אל, אגם בוחבוט, מרגי וסטפן.

בספטמבר 2021 זכה בתואר "פריצת השנה" של ישראל לשנת 2021 בטקס נבחרי השנה של ישראל בידור.

ב-19 באוקטובר 2022 יצא להיטו, "משוגעת", ביחד עם נורוז, שהגיע למקום הראשון במצעד הרשמי של גלגלצ. ב-3 בדצמבר 2023 הוציא גרסת כיסוי לשיר "קרן שמש".

ב-5 בינואר 2023 אדם הוציאה שיר בשם "הנפילות שלנו", שכתבו והלחינו משה בן אברהם ואודיה אזולאי. ב-30 במרץ 2023 אדם הוציאה שיר בשם "מרוקו" לכבוד חג המימונה. ב-22 במאי 2023, הוציא את המיני-אלבום הראשון שלו, "טריו". ב-27 בספטמבר 2023 הוציא את הסינגל "סך הכל נשיקה". ב-8 בנובמבר 2023 הוציא לאור גרסת כיסוי לשיר "כשאת עצובה" של עמיר בניון יחד עם הזמרת מור.

ב-4 בינואר 2024 הוציא את הסינגל "עם הזמן". ב-8 בפברואר 2024 הוציא את הסינגל "מי שהפכנו להיות" יחד עם החללית. ב-8 באפריל הוציא את הסינגל "רוצה להתעורר", אותו כתב, הלחין, הפיק ועיבד לבדו. זהו השיר הראשון בקריירה של אדם בו הוא אחראי על כל היבטי היצירה. השיר נוצר באולפן הביתי החדש שאדם הקים. ב-7 במאי הוציא את הסינגל "חלומות גדולים" לקראת יום הזיכרון לחללי מערכות ישראל. את השיר כתבו והלחינו אדם, אודיה אזולאי, אביב פרץ ודרור מזרחי, לזכרו של ליאב אלוש, חייל ביחידת דובדבן שנפל בקרב בדרום רצועת עזה בדצמבר 2023.

ב-5 בינואר 2025 השיקו אדם ושחר סאול שיתוף פעולה ראשון ביניהם בשיר בשם "אקסטזות". ב-24 בדצמבר 2025 הוציא את השיר "מכות חשמל" שכתב והלחין יחד עם טליסמאן. ב-1 באפריל 2026 הוציא את השיר "כבר לא שלך".

## חיים אישיים
אדם מתגורר עם משפחתו במושב משמר השבעה.

בין השנים 2018 עד 2021, היה בזוגיות עם נועם בוהדנה, אחייניתה של הדוגמנית והשחקנית מירי בוהדנה.

## דיסקוגרפיה
### אלבומי אולפן
* 2022: הכל אני

### מיני אלבומים
* 2023: טריו

### סינגלים

## פרסים ומועמדויות

## קישורים חיצוניים

* 
* 

## הערות שוליים

קטגוריה:זמרי פופ ישראלים
קטגוריה:זמרי מוזיקה מזרחית ישראלים
גל
קטגוריה:משמר השבעה: אישים
קטגוריה:חיילי צה"ל במלחמת חרבות ברזל
קטגוריה:ישראלים שנולדו ב-2002
סונגסן גמפו, קיסר טיבט

**סוֹנְגסֶן גָמְפוֹ** (בטיבטית: **སྲོང་བཙན་སྒམ་པོ**, במנדרינית: **松贊干布**; 557–649) היה מייסדה והקיסר הראשון של האימפריה הטיבטית, שימש הראשון להביא את בשורת הבודהיזם לטיבט (מה שלעתיד יתפתח לתוך בודהיזם טיבטי) בעת רוב תושבי האזור האמינו לדת הבון, הקים את העיר להסה ושימש אחד מהאבות המייסדים לאומה הטיבטית.

## שנותיו הראשונות
סונגסן גמפו נולד כבנו ויורשו של , מלכה ה-32 במספר של ממלכת טיבט, ממלכה צנועה שישבה מסביב לאזור דרום-מזרחית ממרכז טיבט של היום. סונגסן גמפו השתייך ל, שושלת מיתולוגית ששלטה בטיבט.

שנת עלייתו לכס, 618, היא השנה בה נוסדה האימפריה הטיבטית וסונגסן גמפו היה לקיסר הראשון שלה, כמו כן למלך הטיבטי ה-33 לשושלת יארלונג.

במסגרת נישואים פוליטיים נע סונגסן גמפו אל נפאל, שם פגש את דת הבודהיזם ואימץ אותה לעצמו. בשובו הביא מספר אוצרות ומתנות מצפון תת-היבשת ההודית ובהם תמונה של גאוטמה הבודהה אשר למענה בנה את ארמון פוטאלה בעיר להסה והפך אותה למרכז שלטונו ואת הארמון מקום מושבו.

סונגסן גמפו ידוע כמלך הדהרמה הראשון (Dharma king), מתוך שלושה כאלה, שהציגו את הבוזהיזם בטיבט. בתקופת מלכותו הבודהיזם קיבל את האחיזה שלו בטיבט. עד שהבודהיזם בטיבט התערבב עם דת הבון ויצר את הבודהיזם טיבטי - הדת שעד היום שולטת בטיבט.

## אימפריה
עם ירושתו אל הכס הטיבטי החל סונגסן גמפו במדיניות התפשטות של טיבט לעבר כל שכניה. טאי-דזונג, קיסר סין ראה את איומו של סונגסן וצלח בהרגעתו של המלך הטיבטי בעזרת נישואים פוליטיים.

בינתיים כבש גמפו את רכס הרי ההימלאיה ואת כלל הרמה הטיבטית (במפה של היום התפרשה האימפריה על המחוז הטיבטי, צ'ינגהאי, נפאל וחבל קשמיר). היחידים שעצרו את גמפו היו המעצורים הטבעיים: מדבר טקלה מקאן, ההימאלאיה, הינדו-כוש, מדבר גובי ויער הגשם בחבל יונאן ומיאנמר.

### מותו וירושה
סונגסן גמפו נפטר ככל הנראה בשנת 649 או 650.

ישנה מחלוקת לגבי יורשו של סונגסן גמפו כקיסר טיבט, ייתכן שהיורש היה בנו היחיד, , וייתכן שהיורש היה נכדו, מאנגסונג מאנגטסן (בנו של גונגסונג גונגטסן). לא ידוע אם גונגסונג גונגטסן באמת שלט כקיסר, ולכן לרוב נהוג להחשיב את מאנגסונג מאנגטסן כיורש של סונגסן גמפו והקיסר השני של האימפריה הטיבטית.

## קישורים חיצוניים

* 

## ביאורים

## הערות שוליים

קטגוריה:טיבט: היסטוריה
רחלי קרוט

**רחלי קרוט** (נולדה ב-26 במאי 1980) היא עיתונאית קולינריה, בלוגרית, אשת דיגיטל ויזמית ישראלית. בעלת מדור שבועי קבוע במוסף זמנים+ של ידיעות אחרונות ומנהלת את בלוג האוכל "קרוטית", אתר המתכונים לילדים "צוציקים", אתר התוכן "SUPERGOOD" ואתר המלצות הקנייה "YOOO".

במקביל לפעילותה בנכסי הדיגיטל האישיים שהקימה, היא מנהלת את תחומי הפרסום והתוכן, לצד תחומי הסושיאל והקהילה, בחברות קולינריה מסחריות מהגדולות במשק.

## ביוגרפיה
קרוט, הבכורה מבין שלושה אחים, נולדה בעיר בת-ים ובגיל 14 עברה להתגורר בראשון לציון, בה היא מתגוררת עד היום.
למדה בתיכון אורט מלטון בבת-ים, במגמת אמנות ועיצוב, שירתה בחיל האוויר ולמדה לתואר ראשון במזרחנות באוניברסיטת בר-אילן.

## קריירה
קרוט החלה את דרכה המקצועית כשהחלה לעבוד בשנת 2008, ככתבת ולאחר מכן כעורכת ראשית של מדור האוכל באתר nana10. בשנת 2013 הקימה את מיזם האוכל FOODPAGE בשותפות עם אורי לנדא, אייל גרינברג ואבי בר. המיזם נמכר לאחר כשלוש שנים.
## קריירה
בשנת 2008 החלה את דרכה המקצועית ככתבת ולאחר מכן כעורכת ראשית של מדור האוכל באתר nana10.

בשנת 2013 הקימה את מיזם האוכל FOODPAGE בשותפות עם אורי לנדא, אייל גרינברג ואבי בר. מיזם שנמכר לאחר כ-3 שנים.

קרוט היא בעלת הבלוג הקולינריה "קרוטית", מהבלוגים הגדולים בישראל, אותו הקימה בינואר 2017. חודשיים לאחר מכן, הצטרפה לצוות ההקמה של מיזם הקולינריה "Foody" ושימשה כעורכת הראשית במשך שנתיים.

בשנת 2018 החלה לכתוב את מדור האוכל בזמנים+ של ידיעות אחרונות שם היא כותבת עד היום ובמקביל השתתפה בתוכנית הטלוויזיה "מתכון מנצח" ששודרה בערוץ 13.

בשנת 2018 הקימה אתר מתכונים לילדים בשם "צוציקים" ואתר תוכן וקולינריה בתחום ה-Wellness שנקרא "SUPERGOOD".

קרוט היא הבעלים של אתר "YOOO" המציע כתבות, המלצות ומדריכי קנייה, אותו הקימה ביחד עם שי גיסין בשנת 2019.

בשנת 2020 הוציאה את חוברת המתכונים "תוצרת בית", ביחד עם ישראל אהרוני, עומר מילר, אפרת ליכטנשטט ותמרה אהרוני.

## ספרים שערכה
* ספר הכרובית של עז תלם - הוצאה עצמית.
* הספר המתוק של אפרת ליכטנשטט ונטלי לוין - הוצאת כתר.
* תבשילי חמין של שבת של אסנת לסטר - הוצאה עצמית.

## קישורים חיצוניים

* בלוג האוכל קרוטית
* 
* 
* פותחים שולחן עם רחלי קרוט", באתר על השולחן, 23 באוגוסט 2017
* 
* 

קטגוריה:בלוגרי אוכל ישראלים
קטגוריה:בלוגריות אוכל ישראליות
קטגוריה:יזמות ישראליות
קטגוריה:יזמים ישראלים
קטגוריה:ראשון לציון: אישים
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרי אורט מלטון (בת ים)
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ישראליות שנולדו ב-1980
קטגוריה:ישראלים שנולדו ב-1980
פאולו ביזי

**פאולו ביזי** (באנגלית: **Paolo Bisi**; נולד ב-27 בספטמבר 1964) הוא קומיקסאי איטלקי, הידוע בעיקר בזכות עבודתו בסדרות "מיסטר לא", "זאגור" ו"לזרוס לד".

## ביוגרפיה
פאולו ביזי נולד ב-27 בספטמבר 1964 בפיאצ'נצה שבאיטליה.

הוא זכה בתחרות האיטלקית הלאומית בשם "פיירלמביקי" (Pierlambichi) לאמן הקומיקס הצעיר בפראטו, בשנת 1981. לאחר קבלת התואר במכון לאמנות בפארמה, עבד בין השנים 1987–1993 כאמן סטוריבורד ופריסה, כמו גם מאייר עבור ספרי ילדים, עבור לקוחות רבים במילאנו.

הוא חזר לקומיקס בשנת 1992, עם "La Casa dei Fantasmi", סיפור שיצר עם הסופר מרצ'לו טונינלי, שפורסם ב"דארק מגזין". לאחר מכן עבד עם הסופר אדה קפונה על "רקוויאם" ושני סיפורי "לזרוס לד".

בשנת 1996 הצטרף ביזי לצוות הקבוע של הוצאת סרג'ו בונלי, וצייר את הסדרות "מיסטר לא" ו"זאגור". הוא גם עשה סדרה בת שלושה חלקים, "מנסון" עם סדריק רסאט עבור המו"ל הצרפתי גלנט, על הרוצח הסדרתי צ'ארלס מנסון (2008-2010).

## קישורים חיצוניים
* 

## הערות שוליים

קטגוריה:קומיקסאים איטלקים
קטגוריה:איטלקים שנולדו ב-1964
חולד יהודה

**חולד יהודה** (שם מדעי: *Spalax judaei*) הוא מין של חולד במשפחת החולדיים, החי באזור מרכז הרי יהודה. חולד זה, ביחד עם שלושה מינים אחרים של חולדים החיים בארץ ישראל מכונה חולד ארץ ישראלי.

לאחר זיהויו של חולד יהודה בשנת 2001, הביולוג, אביתר נבו תיעד דגימות בסביבה המקיפה את קיבוץ להב. 

חולד יהודה יחד עם חולד גולני (ועל ידי מנגנון אחר, גם חולד עירום) נראים כחסינים לסרטן.

## קישורים חיצוניים

## הערות שוליים

קטגוריה:חולדיים
קטגוריה:ארץ ישראל: חולדיים
קטגוריה:בעלי חיים שתוארו ב-2001
טיפות עיניים

200px|ממוזער|שמאל|מכלי טיפות סטריליים לשימוש חד-פעמי, ללא חומר משמר
**טיפות עיניים** הן טיפות תמיסת מלח העשויות להכיל תרופות הניתנות במתן אוקולרי (עיני). בהתאם לסוג הטיפול הניתן, עשויות הטיפות לכלול סטרואידים, אנטיהיסטמינים, חוסמי בטא, נוגדי דלקת שאינם סטרואידים, אנטיביוטיקה וכו'. טיפות עיניים ללא תרופה משמשות לליחוח העין כתחליף לדמעות.

לטיפות עיניים יש פחות תופעות לוואי ממתן אוראלי (דרך הפה) וניתן להקטין סיכון לתופעות אלו באמצעות לחיצה על הפינה הפנימית של העין  כדי למנוע כניסת התרופה לגוף.

עד להמצאת מכלי טיפות העיניים האישיים ובהמשך מכלים חד פעמיים לשימוש בודד, הוזלפו הטיפות באמצעות מזלף עיני, פיפטת זכוכית עם קצה גומי.
## סוגים
טיפות עיניים שלא נכללות בהן תרופה, משמשות כתחליף לדמעות (דמעות מלאכותיות) ומשתמשים בהן אנשים שמרכיבים עדשות מגע, שסובלים מיובש בעיניים או הצופים במסך מחשב במשך שעות.

טיפות המכילות אנטיהיסטמינים או נוגדי דלקת שאינם סטרואידים (NSAIDs) משמשות לטיפול באלרגיות. טיפות אנטיביוטיות נרשמות לטיפול בדלקת הלחמית, כשזו חיידקית ולא נגיפית. דמעות מלאכותיות מסייעות בדילול האלרגן בעין. לדלקת בקרנית מוזלפות טיפות אנטיביוטיות.
ישנן טיפות לטיפול בגלאוקומה המפחיתות את הלחץ התוך עיני.

רופאי עיניים משתמשים בטיפות המכילות אטרופין המרפה את השריר המכווץ את העין ובכך מרחיב את האישונים ומאפשר בדיקה מקיפה. השפעת טיפות אלו חולפת לאחר זמן קצר (עד מספר שעות) אך היא עשויה לגרום לסחרחורת ופוטופוביה.
200px|ממוזער|שמאל|גבר מזליף לעצמו טיפות עיניים

## חיי מדף
אף על פי שבמרבית הבקבוקים נכללים חומרים משמרים כדי למנוע התפתחות זיהומים בתמיסה, ממליצים רופאי עיניים לא להשתמש בתמיסה לאחר 4 שבועות מפתיחת המכל.
במכלים החד-פעמיים לא מוספים חומרים משמרים.

העין האנושית יכולה להכיל עד 25 מיקרו-ליטרים של נוזל, אך המכלים המשווקים גדולים יותר כדי לאפשר שימוש נוח גם אם נשפכו מספר מנות.

## סיכונים
החומרים בטיפות ובהם בטיפות המכילות סטרואידים עשויים לגרום לצריבה בעין בדקות הראשונות לאחר השימוש. החומר המשמר בנזלקוניום כלוריד עשוי לגרום לאלרגיה חמורה.
תופעות הלוואי של חוסמי בטא כוללים לחץ דם נמוך, דופק נמוך, עייפות, קוצר נשימה ובמקרים נדירים חוסר ליבידו ודיכאון.

שימוש נכון בטיפות, כמו הזלפה לעין תוך השארות בשכיבה למשך מספר דקות ועצימה של העין לאחר ההזלפה, עשוי לצמצם את תופעות הלוואי.

## קישורים חיצוניים

* ד"ר ענת רובינסון, ד"ר יואב נחום, טיפות עיניים: תופעות לוואי ושימוש נכון, שירותי בריאות כללית, 18 במאי 2020

## הערות שוליים

קטגוריה:תרופות לרפואת עיניים
קטגוריה:טיפות